૬ સપ્ટેમ્બરે બનેલી બૉટમો બજાર તોડી ચૂક્યું છે ત્યારે ટેકનિકલ ઍનલિસ્ટો ૨૬ ઑગસ્ટની - સપ્ટેમ્બર મહિનાનો ડેરિવેટિવ્ઝનો વાયદો ઍક્ટિવ થયો એના પ્રથમ કામકાજના દિવસની બૉટમોને મહત્ત્વ આપી રહ્યા છે. સેન્સેક્સમાં ૧૫,૭૬૫.૫૩, નિફ્ટી કૅશ મુજબ ૪૭૨૦ તો વાયદા મુજબ ૪૭૧૮ના લેવલ્સ મહત્ત્વનાં ગણાય. આ લેવલો તૂટતાં બજાર માટે ૮ ફેબ્રુઆરી ૨૦૧૦ના ૧૫,૬૫૧.૯૯, ૪૬૭૫.૪૦ અને ૪૬૬૭.૨૫ના તળિયા તરફ સર્પોટ માટે નજર કરવી રહી. યુએસ ફેડરલ રિઝર્વના નવા ‘ઑપરેશન ટ્વિસ્ટ’ નામના પૅકેજ અન્વયે ૪૦૦ અબજ ડૉલરની કિંમતનાં શૉર્ટ ટર્મ બૉન્ડ વેચી લૉન્ગ ટર્મ બૉન્ડ લેવાની યોજનાને બજારોએ સારો પ્રતિસાદ નથી આપ્યો એથી સેન્સેક્સ ૧૫,૦૦૦નું અને નિફ્ટી ૪૬૦૦નું લેવલ ટેસ્ટ કરે એવી સંભાવના પણ બજારનો અમુક વર્ગ વ્યક્ત કરે છે.